Bulldog Drummond
Bulldog Drummond je izmišljeni lik britanskog pustolova, koga je stvorio britanski pisac H. C. McNeile. Prvi put se pojavio kao policajac u neuspjeloj priči objavljenoj u časopisu The Strand Magazine, da bi u svom prepoznatljivom obliku postao protagonist McNeileovog romana Bulldog Drummond 1920. godine. Roman je postigao veliki uspjeh, te je McNeile napisao još devet romana, četiri priče, četiri teatarska komada i filmski scenario sve do svoje smrti 1937. godine. Nakon toga je romane i priče o Bulldogu Drummondu svbe do 1954. nastavio pisati njegov prijatelj Gerard Fairlie.

Bulldog Drummond je opisan kao situirani pripadnik britanske više klase koji je sudjelovao u Prvom svjetskom ratu i tamo "otvrdnuo"; radnja prvog romana prikazuje kako se više ne može prilagoditi monotoniji mirndopskog života te zbog toga objavljuje oglas tražeći "pustolovinu". Na njega odgovara Phyliss Benton, kćer nestalog poslovnog čovjeka koja će na kraju postati Drummondova supruga; Drummond se sukobljava sa Carlom Petersonom, opasnim kriminalcem koji će postati njegov arhineprijatelj, a kasnije i sa Irmom, Petersonovom femme fatale družicom.

Godine 1921. je Bulldog Drumond postao predmetom teatarske adaptacije u kojoj je u naslovnoj ulozi veliki uspjeh postigao Gerald du Maurier. Već sljedeće godine je snimljen i nijemi film  Bulldog Drummond u kome je glavnu ulogu tumačio Carlyle Blackwell. Bulldog Drummond se pojavio kao protagonist niza nijemih i zvučnih filmobva, radio-serije te nekoliko epizoda televizijskih antologija 1950-ih i 1960-ih.

Djela

Romani
Sve je u originalu izdalo poduzeće  Hodder & Stoughton.

Drummond se također pojavio u drugim djelima. Godine 1983. je Jack Smithers napisao Combined Forces,a 1990. godine Kim Newman—pod pseudonimom Jack Smithers—napisao novelu "Pitbull Brittan" u kojoj se pojavlkjuje Drummond. Drummond se takošer pojavio i u dva grafička romana. Godine 2004. je  Moonstone Books izdao strip Bulldog Drummond po scenariju William Messner-Loebsa i sa crtežom Bretta Barkleya, dok se u The League of Extraordinary Gentlemen: Black Dossier scenarista Alana Moorea i ilustratora Kevina O'Neilla, pojavljuje ostarjeli lik temeljen na Drummondu  zvan "Hugo Drummond", odnosno jedan od tri agenata Tajne službe sa zadatkom da progoni protagoniste stripa.

Teatarske adaptacije 

McNeile i Gerald du Maurier  su prvi roman Bulldog Drummond adaptirali za pozornicu, te je prikazan u Wyndham's Theatre za vrijeme sezone 1921–22. U njemu je Du Maurier igrao glavnu ulogu u 428 nastupa. Du Maurier ju je ponovno igrao 8. novembra 1932. na specijalnoj dobrotvornoj predstavi u Royal Adelphi Theatre na kojoj je bio kralj George VI. Predstava je također iste sezone prikazana u New Yorku, pri čemu je Drummondov lik tumačio A. E. Matthews. McNeile je također napisao komad The Way Out, prikazan u londonskom Comedy Theatre u januaru 1930. sa  Ian Hunterom kao Drummondom. Treći Drummondov komad, Bulldog Drummond Hits Out, su zajedno napisali McNeile i Fairlie. Prikazan je kroz turneju u UK 1937. godine pri čemu je Henry Edwards nastupio kao Drummond; premijera je bila 21. decembra 1937 u londonskom Savoy Theatre, gdje se kratko zadržao na repertoaru. Fairlie je kasnije zaplet iskoristio za roman Bulldog Drummond on Dartmoor, izdan 1938.

Godine 1974. je prikazan parodijski komad Rona Housea Bullshot Crummond,  sa Alanom Shearmanom u ulozi Crummonda. Godine 1983. je adaptiran u film Bullshot.

McNeileove kratke priče

Filmovi 

Godine 1933. je  Alfred Hitchcock trebao režirati film o Bulldogu Drummondu  prema scenariju Charlesa Bennetta pod naslovom Bulldog Drummond's Baby. Prava na ekranizaciju Drummonda je držao British International Pictures koji ih je odbio prodati za korištenje u Bennettovom scenariju.  Bennett i Hitchcock su preuredili scenarij da u njemu nema Drummonda te je tako nastaoThe Man Who Knew Too Much.

Radio i televizija 
Na programu američke radio-mreže Mutual Broadcasting System se od 13. aprila 1941. do 12. januara 1949. emitirala radio-serija  Bulldog Drummond. Početkom 1954. je nakratko emitirana nova verzija. Drummondov lik je na radiiju ispočetka glumio George Coulouris, da bi ulogu potom preuzeo Santos Ortega a iza 1942. godine Ned Wever; u verziji iz 1954. ga je glumio Cedric Hardwicke took over in 1954.

Prva televizijska ekranizacija je bila 30-minutna epizoda "The Ludlow Affair"  TV-antologije Douglas Fairbanks, Jr., Presents prikazane na britanskoj televiziji 16. decembra 1956. Drummondov lik je tamo tumačio Robert Beatty;  a njegovog pomoćnika Kellyja je tumačio Michael Ripper. Godine 1973.  je BBC prikazao  The British Hero, epizodu dokumentarne serije Omnibus, u kojoj su prikazani poznati fiktivni heroji popularne kulture kao što su Richard Hannay, Beau Geste i James Bond; u njoj je prikazan i Drummond, čiji je lik tumačio Christopher Cazenove.

Izvori i napomene
Izvori

Napomene

Literatura

Vanjske veze 
 Bulldog Drummond audio and video media at Internet Archive
 Old Time Radio Bulldog Drummond at Internet Archive
 Works by H.C. McNeile on Open Library at the Internet Archive
 Works by H.C. McNeile at Project Gutenberg
 Images of the original dust jackets on McNeile's books.

Britanska književnost
Književni likovi
Filmski likovi
Likovi iz TV-serija
Stripovski likovi
Fiktivni oficiri
Fiktivni policajci i inspektori
Fiktivni detektivi